stanford-oval/wikipedia huggingface dataset:
Korpilahden kirjasto

| Korpilahden kirjasto |
| --- | --- |
Sijainti:  Virastokuja 2 41800 Korpilahti
Koordinaatit:  62.01681°N, 25.56256°E
Tyyppi:  yleinen kirjasto, Jyväskylän kaupunginkirjaston lähikirjasto
Korpilahden lähikirjasto, Jyväskylä: Korpilahden lähikirjasto
Korpilahden kirjasto on Jyväskylän kaupungin Korpilahden pitäjän kirkonkylässä toimiva yleinen kirjasto. Korpilahdella kirjastotoiminta alkoi vuonna 1861. Kirjasto on vuodesta 2010 lähtien toiminut Korpilahti-talossa, aiemmin valtuustosalina käytetyssä tilassa.
Osana Jyväskylän kaupunginkirjastoa Korpilahden kirjasto on vuodesta 2013 lähtien kuulunut Keski-Suomen maakunnan kirjastojen muodostamaan kirjastokimppaan eli Keski-kirjastoihin, jonka kokoelmat ja palvelut ovat Keski-kirjastojen jäsenkuntien asukkaiden käytettävissä.
Kaupankäynti

Kaupankäyntiä Gdańskissa 1600-luvulla
Kaupankäynti on hyödykkeiden vaihtamista rahaksi. Ohessa kuva hedelmäkojusta, jossa kaupataan hedelmiä.
Kaupankäynti tarkoittaa tavaran, palveluiden tai oikeuksien ja aineettoman omaisuuden vaihdantaa. Kaupankäynnin mekanismia kutsutaan markkinoiksi. Alun perin tavaroita vaihdettiin toisiin tavaroihin. Rahan keksiminen tehosti kaupankäyntiä. Kun vaihdannassa käytetään rahaa, voidaan erottaa ostaminen ja myyminen erillisinä tapahtumina.
Kaupankäyntiä voidaan jaotella kaupan kohteen mukaan esimerkiksi irtaimen kauppaan ja kiinteistökauppaan (arvopaperikauppa on irtaimen kauppaa). Osapuolten mukaan kaupankäynti on jaettavissa vähittäiskauppaan ja tukkukauppaan: vähittäiskaupassa ostaja on kohteen käyttäjä; tukkukaupassa ostaja on vähittäisportaan myyjä. Vähittäiskauppoja ovat päivittäiskaupat, kuten ruokakaupat sekä erikoiskaupat, kuten vaatekaupat ja kodinkoneliikkeet. Lisäksi joskus puhutaan teknisestä kaupasta, jolloin yritykset ostavat toisiltaan rakennustyössä ja teollisuudessa tarvittavia raaka-aineita tai sellaisia tuodaan maahan.
Etymologia

Suomen kielen sana kauppa on mahdollisesti lainasana muinaisnorjasta, jossa kaupa tarkoittaa ostamista.lähde?
Historia

Ihmiset kävivät kauppaa jo kivikaudella, muun muassa kampakeraamisen kulttuurin ja nuorakeraamisen kulttuurin aikaan. Esimerkiksi muinaisesta Mesopotamiasta on tietoa kaupankäynnistä. 
Mesopotamian varhaisimpiin kulttuureihin kuuluvalla Ubaidin kulttuurilla oli aikaisempia kulttuureja suurempi vaikutus asuinalueen ympäristöön ja näin ollen Ubaidin kulttuurin aikana myös kaupankäynti laajeni. Kaupankäynti Välimeren maissa ja Pohjois-Afrikassa kehittyi foinikialaisten toiminnan myötä noin 1500-300 ekr. Tämä tapahtui osittain sen myötä, että foinikialaiset perustivat siirtokuntia.
Kaupankäynnin kehityksessä oli paljon merkitystä myös Silkkitiellä, jonka kauppareitit ulottuivat Kiinasta Rooman valtakuntaan. Nämä kauppareitit olivat käytössä vielä keskiajalla. Kaupankäyntireitit ovat monesti kulkeneet merien kautta. Suuret löytöretket 1400- ja 1500-luvuilla laajensi ihmisten maailmankuvaa ja niiden myötä kauppareitit eri maanosien välillä laajenivat. Näinä aikoina eurooppalaiset löysivät Ceylonin ja Indonesian saaret, joilta löytyy monia mausteita. Näiden saarten löytymisen myötä lisääntyi maustekauppa. Itse asiassa kaupankäynnin historiassa merenkulun suhteen oli eräänlainen virstanpylväs 1600-luvun puolivälissä.
Teollinen vallankumous, joka alkoi 1700-luvun Englannissa, muutti kaupankäynnin muotoja paljolti, muun muassa siten, että joidenkin tavaroiden hinta laski.
Tukkukaupankäynnin kanavat

Kuten vähittäiskauppaa, tukkukauppaa käydään usealla eri tavalla. Toisin kuin vähittäiskauppa, tukkukauppa keskittyy henkilökohtaiseen myyntiin ja erilaisiin alakohtaisiin ratkaisuihin.
Henkilökohtaiset myyntikanavat:
Kasvokkain
Puhelinmyynti
Kirjeitse
Massamyyntikanavat:
Alan messut
Alan lehdistö
Toimialakohtaiset myyntisivustot
Kaupankäynnin syitä ja vaikutuksia

Kaupankäynnin avulla:
ostaja voi saada käyttöönsä puuttuvia hyödykkeitä (tavaroita, palveluita, oikeuksia)
myyjä tai välittäjä voi kerätä pääomaa kaupankäynnissä syntyvästä voitosta
myyjä voi päästä eroon tuotannon tai keräilyn ylijäämästä
ostaja ja myyjä voivat ylläpitää ja kehittää yksilöiden ja yhteisöjen välisiä suhteita
Kaupankäynti yksilöiden välillä mahdollisti ammattien syntymisen ja erikoistumisen erilaisiin tehtäviin. Kaupankäynti eri väestöryhmien välillä mahdollisti uusien alueiden asuttamisen, koska osa välttämättömistä tarvikkeista ja raaka-aineista (esimerkiksi työkalut, metallit, suola) voitiin saada vaihtamalla tai ostamalla niitä muilta yhteisöiltä tai kansoilta.
Kansainvälinen kauppa

Kansainvälinen kauppa on tavaran ja palveluiden vaihdantaa valtioiden rajojen yli. Useimmissa maissa kansainvälinen kauppa muodostaa merkittävän osan bruttokansantuotteesta. Kansainvälistä kauppaa on harjoitettu jo pitkään, mutta viimeisten vuosisatojen aikana sen taloudellinen, sosiaalinen ja poliittinen merkitys on kasvanut. Tähän on johtanut muun muassa teollistuminen, kehittyneet liikennejärjestelmät, globalisaatio, monikansalliset yritykset ja ulkoistaminen.
Aiheesta muualla

Kuvia tai muita tiedostoja aiheesta Kaupankäynti Wikimedia Commonsissa
Nigerian siirtomaa ja protektoraatti

Nigerian siirtomaa ja protektoraatti (engl. Colony and Protectorate of Nigeria) oli alue, josta kehittyi lopulta nykypäivän Nigeria. Siirtomaata hallitsi brittiläinen imperiumi 1800- ja 1900-luvuilla. Brittien vaikutus alueella alkoi orjuuden lakkauttamisen aikana vuonna 1807. Britannia liitti Lagosin imperiumiinsa vuonna 1861.
Vuosina 1886–1899 suurta osaa maasta hallitsi Royal Niger Company -yhtiö. Vuonna 1900 Etelä-Nigerian protektoraatti ja Pohjois-Nigerian protektoraatti siirtyivät yhtiöltä Britannian suoraan hallintaan. Kuvernööri Frederick Lugardin kehotuksesta nämä kaksi aluetta yhdistettiin Nigerian siirtomaaksi ja protektoraatiksi 1. tammikuuta 1914.
Siirtomaa-aika Nigeriassa kesti vuodesta 1900 vuoteen 1960, jolloin maa itsenäistyi Nigerian liittovaltiona ja pysyi sellaisena kolme vuotta, kunnes siitä tuli nykyinen Nigerian liittotasavalta.
Aiheesta muualla

Kuvia tai muita tiedostoja aiheesta Nigerian siirtomaa ja protektoraatti Wikimedia Commonsissa
Éowyn-myrsky

Éowyn-myrskyn tuhoja Irlannissa.
Éowyn-myrsky oli Euroopassa riehunut hirmumyrsky. Se saapui Eurooppaan perjantaina varhain aamulla 24. tammikuuta 2025 ja loppui 27. tammikuuta 2025. Iltaan 24. tammikuuta mennessä sadat tuhannet olivat ilman sähköä. Irlanti ja Skotlanti olivat sulkeneet lähes kaiken toiminnan alueiltaan. Koko syklonin aikana Irlannissa sykloni oli niin voimakas, että oli olemassa hengenvaara, ja ihmisiä oltiin kehotettu pysymään sisätiloissa. Kolme ihmistä oli loukkaantunut ja yksi kuollut syklonissa. Luku nousi myöhemmin viiteen loukkaantuneeseen ja kahteen kuolleeseen.
Norja

Norjaan oli annettu varoitus syklonista, ja sielläkin oli sähkökatkoja.
Irlanti ja Yhdistynyt kuningaskunta

Yhteensä noin miljoona ihmistä oli ilman sähköä perjantai-iltana 24. tammikuuta 2025. Irlanti ja Skotlanti olivat kehottaneet ihmisiä pysymään sisätiloissa. Sykloni oli tehnyt paljon tuhoa, ja Irlannissa koulut ja päiväkodit suljettiin, ainoastaan hätäajoneuvot liikkuivat. Hälytyksiä annettiin. Kolme ihmistä oli loukkaantunut syklonissa 24. tammikuuta mennessä. Hengenvaara oli olemassa. Yksi mies kuoli puun kaaduttua hänen autonsa päälle.Perjantain ja lauantain 24.–25. tammikuuta välisen yön aikana suuri jalkapallokenttä kärsi vaurioista ja ja tuulet olivat saavuttaneet 160 kilometrin tuntinopeuden.
Uskottomasti sinun

| Uskottomasti sinun> Something to Talk About |
| --- | --- |
Ohjaaja:  Lasse Hallström
Käsikirjoittaja:  Callie Khouri
Tuottaja:  Goldie Hawn
Säveltäjä:  Hans Zimmer
Kuvaaja:  Sven Nykvist
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Kesto:  106 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKVirheellinen NIMI-arvo: 
Uskottomasti sinun (Something to Talk About) on Lasse Hallströmin ohjaama ja Callie Khourin käsikirjoittama yhdysvaltalainen komediaelokuva vuodelta 1995. Sen pääosia näyttelevät Julia Roberts, Dennis Quaid, Robert Duvall ja Gena Rowlands. Tarina kertoo miehensä uskottomuudesta ja isänsä tyrannimaisuudesta kärsivästä hevostilan tyttärestä.
Iltalehden Jyrki Laelma ihmetteli, miten näin keskinkertainen elokuva voi syntyä huippunäyttelijöiden, huippukäsikirjoittajan (Thelma ja Louise), huippuohjaajan (Elämäni koirana, Gilbert Grape) ja huippukuvaajan (ruotsalainen Sven Nykvist) yhteistyön tuloksena. Hän antoi elokuvalle kaksi tähteä viidestä, DVD-Oppaan Ilkka Juuso vain yhden. Toisaalta yhdysvaltalainen Roger Ebert antoi kolme ja puoli tähteä neljästä ja piti tarinaa älykkäänä ja käänteissään yllättävänä. Näyttelijät tekevät Ebertin mielestä järjestään hyvää työtä, mutta Robert Duvall nousee erityisesti esiin loistavan komedia-ajoituksensa myötä.
Kenian siirtomaa ja protektoraatti

Kenian siirtomaa ja protektoraatti (engl. Colony and Protectorate of Kenya) oli osa brittiläistä imperiumia vuodesta 1920 vuoteen 1963. Se perustettiin, kun Itä-Afrikan protektoraatti muutettiin Britannian kruununsiirtomaaksi vuonna 1920.
11. kesäkuuta 1920 Britannia yhdisti aikaisemman Itä-Afrikan protektoraatin alueet yhteen, lukuun ottamatta niitä protektoraatin osia, joita Sansibarin sulttaani hallitsi yksinvaltiaana. Niistä entisen Itä-Afrikan protektoraatin alueista, joita ei ollut yhdistetty, muodostettiin protektoraatti 13. elokuuta 1920.
Aiheesta muualla

Kuvia tai muita tiedostoja aiheesta Kenian siirtomaa ja protektoraatti Wikimedia Commonsissa
David Lynch

| David Lynch |
| --- | --- |
 David Lynch Cannesin elokuvajuhlilla vuonna 2017.
Henkilötiedot
Koko nimi:  David Keith Lynch
Syntynyt: 20. tammikuuta 1946 Missoula, Montana, Yhdysvallat
Kuollut: 15. tammikuuta 2025 (78 vuotta)
Ammatti:  elokuvaohjaaja elokuvakäsikirjoittaja elokuvatuottaja kuvataiteilija
Puoliso:  Peggy Lynch (1967–1974)  Mary Fisk (1977–1987)  Mary Sweeney (2006)  Emily Stofle (2009–)
Ohjaaja
Aktiivisena:  1966–2025
Tunnetuimmat ohjaukset:  Elefanttimies Blue Velvet Twin Peaks Lost Highway The Straight Story Mulholland Drive
 Nimikirjoitus
Palkinnot
 Kultainen palmu (1990)  Prix de la mise en scène (2001)  Oscar-kunniapalkinto (2019) 
Aiheesta muualla
Viralliset kotisivut
IMDb 
Elonet
David Keith Lynch (20. tammikuuta 1946 Missoula, Montana, Yhdysvallat –  15. tammikuuta 2025) oli yhdysvaltalainen elokuvaohjaaja, -käsikirjoittaja ja -tuottaja sekä kuvataiteilija ja valokuvaaja. Hänet tunnettiin omaperäisestä tyylistään, ja hänen elokuviaan yhdistää vahvasti surrealistinen sävy. Hänen tunnetuimpia teoksiaan ovat muun muassa elokuvat Elefanttimies (1980), Blue Velvet (1986) ja Mulholland Drive (2001) sekä yhdessä Mark Frostin kanssa luotu televisiosarja Twin Peaks (1990–1991, 2017).
David Lynch vuoden 1990 Emmy-palkintogaalassa.
Elämä > Lynchin taideopinnot

Lynchin isä oli maatalousministeriön tutkija, minkä takia perhe joutui muuttamaan alati. Monet Lynchin kotikaupungeista muistuttivat niitä idyllisiä mutta outoja pikkukaupunkeja, joihin hän sijoitti myöhemmin useat elokuvistaan. David Lynchillä on suomenruotsalaisia sukujuuria: hänen äidinpuoleinen isoisänsä, sukunimeltään Sundholm, muutti nuorena miehenä Suomesta Yhdysvaltoihin.
Vuonna 1964 Lynch pääsi opiskelemaan bostonilaiseen taidekouluun, mutta jätti opinnot pian kesken ja aloitti ne jälleen Pennsylvaniassa. Tuolloin hän tapasi myös tulevan vaimonsa Peggy Reaveyn. Reaveyn kanssa hän sai tyttärensä Jenniferin, josta myös tuli myöhemmin elokuvaohjaaja. Lynch ja Reavey asuivat Philadelphian pahamaineisimmalla alueella, jonka kurja ilmapiiri epäilemättä heijastui myöhemmin tärkeänä osana Lynchin rujoa elokuvamaailmaa.
Lynch ei alun perin ollut kiinnostunut elokuvista oman taiteensa välineenä, vaan opiskeli kuvataidetta tyydyttääkseen kunnianhimoaan maalarina. Lynch sai kuitenkin idean tehdä ”liikkuvan maalauksen” ja osallistua sillä Pennsylvanian taideakatemiansa jokavuotiseen kokeelliseen maalauksen ja kuvanveiston kilpailuun. Lynchin teos ”Kuusi miestä voi pahoin” oli stop motion -tekniikalla toteutettu animaatio ja se heijastettiin kaksi kertaa kolme metriä suurelle kankaalle. Lynch piti sitä kertaluontoisena ja kalliina kokeiluna – toteutus oli maksanut noin 200 dollaria – mutta eräs hänen projektinsa nähnyt tilasi Lynchiltä samanlaisen kotiinsa.
Elämä > Eraserhead

Vuonna 1967 Lynch teki elokuvakoulussa pari muutaman minuutin mittaista lyhytelokuvaa, ja myöhemmin 34-minuuttisen elokuvan The Grandmother. Lopulta syntyi Eraserhead (1977), Lynchin ensimmäinen pitkä elokuva. Pienistä pätkistä lähtenyt, viisivuotiseksi hankkeeksi venynyt, pieni ja äärimmäisen omalaatuinen filmi leimattiin jopa liian sairaaksi julkaista. Lopulta Eraserhead näki kuitenkin päivänvalon ja saavutti nopeasti kulttimaineen.
Viisivuotisen työrupeaman aikana Lynchin ja Reaveyn avioliitto päättyi, ja Eraserheadin ilmestymisvuotena 1977 Lynch avioitui toisen vaimonsa Mary Fiskin kanssa.
Elämä > Elefanttimies

Lynch nousi suuren yleisön tietoisuuteen seuraavalla elokuvallaan. Tositapahtumiin ja Sir Frederick Trevesin kirjaan perustuva Elefanttimies (The Elephant Man, 1980) oli kaukana Eraserheadista, vaikka tyyli pysyikin painostavana. Elokuvan tuotti Mel Brooks, ja päärooleissa nähtiin John Hurt sekä Anthony Hopkins. Elefanttimieheksi kutsutun John Merrickin elämästä kertovaa filmiä ylistivät niin kriitikot kuin yleisökin, ja se sai peräti kahdeksan Oscar-ehdokkuutta. Vuonna 1982 syntyi Austin, David Lynchin toinen lapsi. Sittemmin hänellä on ollut kaksi pientä roolia isänsä töissä: Pierre Tremond Twin Peaksissa sekä Devon Berkin kuski Inland Empiressä.
Elämä > Dyyni

Pian Elefanttimiehen jälkeen Lynch palkattiin filmatisoimaan scifiromaani Dyyni (Dune, 1984). 40 miljoonan dollarin budjetilla tehty elokuva jäi kaksikymmentä miljoonaa dollaria tappiolle ja siitä tuli hänen uransa suurin floppi. Elokuvan sekavuutta arvosteltiin ja se sai yleisesti huonoja arvosteluja. Myöhemmin Lynch on todennut, ettei hänen olisi ikinä pitänyt ohjata Dyyniä.
Elämä > Suosio kasvaa elokuvien Blue Velvet ja Villi sydän myötä

Pari vuotta myöhemmin ilmestynyt Blue Velvet – ja sinisempi oli yö (1986) nosti Lynchin kuitenkin jälleen suursuosioon. Elokuvassa ilmenevät selkeästi Lynchin tavaramerkit: pikkukaupunkiin sijoittuva, synkkä mutta romanttinen trilleri. Uskaliaasti väkivaltaista seksiä ja ihmismielen kiemuroita esittelevä elokuva toi Lynchille toisen Oscar-ehdokkuuden, mutta herätti myös paljon kohua. Lynch ja Mary Fisk erosivat vuonna 1987, minkä jälkeen huhuiltiin Lynchin ja Blue Velvet -tähti Isabella Rossellinin romanssista. Rossellini oli mukana myös Lynchin seuraavassa elokuvassa Villi sydän (Wild at Heart, 1990). Elokuva nappasi Cannesin elokuvajuhlilla Kultaisen palmun. Nyt Lynchin elokuviin oli löytynyt myös vakiosäveltäjä: Lynchin tiivis yhteistyö Angelo Badalamentin kanssa oli sittemmin tärkeä osa hänen elokuviensa ilmapiiriä.
Elämä > Twin Peaks

Samoihin aikoihin Lynch oli tekemässä pilottia ensimmäiselle televisiosarjalleen yhdessä Mark Frostin kanssa. Twin Peaks laajeni suosituksi sarjaksi, joka esitettiin ensimmäisen kerran 1990–1991. Kaksi vuotta myöhemmin Lynch ohjasi sarjan jatkoksi myös elokuvan, jossa valotettiin tapahtumia ennen varsinaista murhaa. Twin Peaks – Tuli kulje kanssani (Twin Peaks: Fire Walk with Me, 1992) ei kuitenkaan saanut yhtä lämmintä vastaanottoa kuin itse sarja, mutta fanien keskuudessa elokuvaa on yleisesti pidetty arvossa. Vuoden 2017 aikana esitettiin 18-jaksoinen Twin Peaks: The Return, joka on jatko-osa kahdelle ensimmäiselle Twin Peaksin tuotantokaudelle sekä elokuvalle.
Lynchin ja Frostin toinen televisiosarja On the Air (1992) ei menestynyt.
Elämä > Lost Highway

Villi sydän -romaanin kirjoittanut Barry Gifford alkoi kirjoittaa Lynchin kanssa 1990-luvun puolivälissä uutta elokuvakäsikirjoitusta. Lost Highway (1997) oli unenomainen palapeli, joka yhdisteli eri elokuvagenrejä.
Elämä > The Straight Story

The Straight Story (1999) ei tunnu selittelemättömässä kiltteydessään Lynchiltä juurikaankenen mukaan?. Kyseessä on kuitenkin paljon kiiteltylähde?, tositapahtumiin perustuvalähde? elokuva Alvin Straightistä, joka lähtee tapaamaan aivohalvauksen saanutta veljeään toiseen osavaltioon kulkuneuvonaan ruohonleikkuri. Elokuvassa pääosaa esittänyt Richard Farnsworth sairasti syöpää, ja teki itsemurhan elokuvan valmistumisen jälkeenlähde?. Elokuva jäi hänen viimeisekseen.
Elämä > Mulholland Drive

The Straight Storyn jälkeen Lynch palasi tuttuihin kuvioihinsa. Mulholland Drive (Mulholland Dr., 2001) on pitkälti samanlainen elokuva kuin Lost Highway, vaikkakin selvästi pehmeämpi ulkoasultaan. Alun perin televisiosarjaksi suunniteltu Mulholland Drive näki vastoin odotuksia päivänvalon, kun Studio Canal suostui tuottamaan sen elokuvana.
»...Kuulin että ABC-yhtiön mies, jonka piti päättää tehdäänkö sarja vai ei, katsoi sen kello kuusi aamulla. Hän katsoi sen televisiosta joka oli huoneen toisella puolella, ja joi samalla kahvia ja soitti muutamia puheluita. Ja hän ei yhtään pitänyt näkemästään; se ikävystytti häntä. joten hän sanoi ei kiitos...» 
(David Lynch)
Elämä > Inland Empire

Mulhollandin jälkeen Lynch on auttanut myös muita, omasta mielestään lupaavia ohjaajanalkuja pääsemään alkuun urallaan – esimerkkinä Eli Roth (Cabin Fever, 2002). Vuonna 2006 Lynchiltä tuli ensi-iltaan Inland Empire. Tämä lähes kolmen tunnin mittainen elokuva kuvattiin kolmen vuoden aikana ilman valmista käsikirjoitusta halvalle digivideokameralle. Pääroolia näyttelevä Laura Dern palasi 16 vuoden tauon jälkeen yhteistyöhön Lynchin kanssa.
Dokumenttielokuva Lynch (2007) kuvaa ohjaajaa työssään Inland Empiren kuvausten aikoihin.
Elämä > Lynch ja Suomi

Lynch harjoitti transsendenttistä meditaatiota 1970-luvun alusta lähtien ja vuonna 2007 hän vieraili Suomessa markkinoimassa mietiskelytekniikasta kertovaa kirjaansa. Hän kertoi tuolloin aikeestaan perustaa "Voittamaton Suomi -yliopisto". Samalla vierailulla Lynch kertoi omaavansa suomalaisia sukujuuria. Hänen äitinsä isoisä oli syntyjään Suomesta, Säkylästä, Sundholmien suvusta. Lynchin äidin isoäiti taas on kotoisin Laihialta Konsterin suvusta.
Vuonna 2022 Helsinki Photo Festival -organisaatio toi Helsinkiin David Lynchin valokuvanäyttelyn "Infinite Deep", joka oli esillä Helsingin Jätkäsaaressa sijaitsevassa entisessä laivaterminaalissa. Näyttelyssä oli 120 Lynchin valokuvaa. Näyttelyyn kuului myös huone, jossa pystyi kokemaan Twin Peaks -tunnelmia.
Elämä > Lynchin elämän loppuvaiheet

Vuonna 2024 Lynch kertoi sairastavansa keuhkolaajentumaa elinikäisen tupakoinnin seurauksena. Hän ei pystynyt kävelemään pitkiä matkoja ja pelko kohtalokkaasta tartuntataudista esti häntä poistumasta kotoaan. Hän kuitenkin jatkoi työskentelyä edelleen elokuvien parissa käsikirjoitus- ja animaatioelokuvahankkeiden muodossa.
Lynch kuoli 78-vuotiaana sydämenpysähdykseen, joka johtui kroonisesta keuhkosairaudesta. Kuolintodistuksessa  myös nestehukka mainittiin merkittäväksi kuolemaa edistäneeksi tekijäksi.
Elämä > Lynchin muut taiteelliset tuotokset

Elokuviensa ohella Lynch teki myös kuvataidetta ja julkaisi musiikkia. Vuosina 1983–1992 Lynch piirsi viikoittaista strippisarjakuvaa Los Angeles Reader -lehteen. Sittemmin sitä julkaistiin myös The Baltimore Sun -lehdessä.
Palkinnot

1990 Cannesin elokuvajuhlilla elokuva Villi sydän palkittiin Kultaisella palmulla.
2001 Cannesin elokuvajuhlilla Lynch palkittiin parhaan ohjaajan palkinnolla elokuvasta Mulholland Drive.
2006 syyskuussa Lynch sai elämäntyöstä myönnettävän Kultaisen leijonan Venetsian elokuvajuhlilla.
2019 Lynchille myönnettiin Oscar-kunniapalkinto. "To David Lynch, for fearlessly breaking boundaries in pursuit of his singular cinematic vision."
2025 Lynchille myönnettiin postuumisti Writers Guild Awardsin elämäntyöpalkinto Laurel Award for Screenwriting Achievement. "Writer-director David Lynch’s uncompromising vision pushed the boundaries of filmmaking. We’re proud to honor him and his legacy."
Filmografia (ohjaajana)

| 0 | 1 | 2 |
| --- | --- | --- |
| ” | – – tee sitä mihin todella uskot. Säilyttääksesi oman äänesi. Älä tee mitään vain tehdäksesi vaikutuksen johonkin studioon tai rahoittajiin. Minun kokemukseni mukaan sellainen näyttää aina kääntyvän itseään vastaan – – | ” |
– David Lynch
Filmografia (ohjaajana) > Teatterielokuvat

Eraserhead (1977)
Elefanttimies (The Elephant Man, 1980)
Dyyni (Dune, 1984)
Blue Velvet – ja sinisempi oli yö (Blue Velvet, 1986)
Villi sydän (Wild at Heart, 1990)
Twin Peaks – Tuli kulje kanssani (Twin Peaks: Fire Walk with Me, 1992)
Lost Highway (1996)
The Straight Story (1999)
Mulholland Drive (2001)
Inland Empire (2006)
Filmografia (ohjaajana) > Televisio

Twin Peaks (1990-1991)
On the Air (1992)
Hotel Room (1993)
Twin Peaks: The Return (2017)
Filmografia (ohjaajana) > Lyhytelokuvat

Six Men Getting Sick (1966)
The Alphabet (1968)
The Grandmother (1970)
The Amputee (1974)
The Cowboy and the Frenchman (1988)
Industrial Symphony No. 1: The Dream of the Broken Hearted (1990)
Lumière: Premonitions Following an Evil Deed (1996)
Darkened Room (2002)
Boat (2007)
What Did Jack Do? (2017)
Kirjallisuutta

David Lynch -teemanumero, Filmihullu 2/2012.
Rodley, Chris: ”David Lynch – eksyneenä pimeydessä ja sekasorrossa”, Filmihullu 4–5/1997.
Taskinen, Mikko: ”David Lynch, kynnyksen taiteilija”, Takoja : antroposofinen kulttuurilehti 27 (1999) : 1, s. 18–20.
Aiheesta muualla

Kuvia tai muita tiedostoja aiheesta David Lynch Wikimedia Commonsissa
David Lynchin viralliset kotisivut. (englanniksi)
David Lynch biography by Finn Film Entertainment (Arkistoitu – Internet Archive). (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska  BnF data  Argentiina  Katalonia  Saksa  Israel  Yhdysvallat  Ruotsi  Latvia  Japani  Tšekki  Australia  Kreikka  Korea  Kroatia  Alankomaat  Puola  Portugali 
Tieteilijät:  CiNii 
Taiteenala:  FID  MusicBrainz  Museum of Modern Art  Photographers' Identities  RKD Artists  ULAN 
Henkilöt:  Deutsche Biographie  DDB  Trove  Elonet  Yle 
Muut:  Europeana  SNAC  IdRef
Koiras

Koiraan symboli (Mars-symboli)
Koiras tai uros on sukupuolisesti erilaistuneilla lajeilla eli eliöillä se sukupuoli, joka tuottaa siittiöitä, joiden tehtävänä on hedelmöittää naaraan tuottama munasolu.lähde?
Koiraan tuottama hedelmöitykseen osallistuva sukusolu on siittiösolu, joka liikkuu pienempikokoisena tapahtumassa enemmän. Siittiön katsotaan tämän vuoksi hedelmöittävän munasolun. Koiraspuolinen yksilö ei voi lisääntyä suvullisesti ellei naaraan sukusoluja ole tavoitettavissa.lähde?
Sukupuolen määräytymiselle eri lajeissa ei ole yhtä yhteistä geneettistä tapaa, ja kahden sukupuolen olemassaolo vaikuttaa kehittyneen useita eri kertoja evoluution historiassa. Joillakin eliöillä vain sukusolujen eroavaisuudet erottavat sukupuolen. Nisäkäskoiraalla on X- ja Y-sukupuolikromosomit.[vanhentunut linkki] Lintukoiraalla on kaksi Z-kromosomia.lähde?
Koiraista käytetään myös nimitystä uros varsinkin suurten nisäkäslajien kohdalla.
Koiraiden nimityksiä

ihminen: mies
hevonen, aasi: ori, ruuna (kuohittu ori), valakka (= ruuna)
kissa: kolli
sika: karju
lammas: pässi, oinas (kuohittu pässi), vanhassa kirjakielessä sekä murteissa vielä nykyään jäärä, jaara
vuohi: pukki
kanalinnut: kukko
(täysikasvuinen) metso tai teeri: ukko-
nautaeläimet, puhveli, hirvi, peura, poro: sonni, härkä (kuohittu sonni), mulli (nuori sonni)
alle yksivuotias poro: kermikkä
yli yksivuotias poro: urakka
yli kaksivuotias poro: vuorso
yli kolmivuotias, aikuinen poro: hirvas
tarhamehiläinen, muurahaiset: kuhnuri
Aiheesta muualla

Kuvia tai muita tiedostoja aiheesta Koiras Wikimedia Commonsissa